text: रिकॉर्डिंग में पाकिस्तान के पूर्व कोच इंतेख़ाब आलम, आक़िब जावेद का भी बयान है. खिलाड़ियों में राणा नावेद, मोहम्मद यूसुफ, अफ़रीदी और ख़ुद शोएब मलिक ने बयान दिए हैं. खिलाड़ियों की पेशी और बयानबाज़ी के बाद जांच समिति के एक सदस्य ने शोएब मलिक के बारे में कहा, ''वह दीमक की तरह है. वह नकारात्मक व्यक्ति है जो मुश्किलें खड़ी करता है. न्यूज़ीलैंड दौरे पर उसने नंबर तीन पर बल्लेबाज़ी करने से इनकार कर दिया. ऑस्ट्रेलिया के खिलाफ़ सिडनी में खेले जाने वाले दूसरे टेस्ट में भी वह जानबूझकर टीम से बाहर रहा.''